VS002178
Datum: 1999-04-22T02:00:00.000+02:00
datum_sodbe_i_stopnje: 2007-05-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - duševne motnje
fischer: lahki primeri
odskodnina: 18.921,05 EUR
opombe: II Ips 1054/2008. Revizija tožene stranke zoper odločitev o zahtevku za plačilo odškodnine za premoženjsko škodo je bila zavržena, v preostalem delu pa je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Poškodba zaradi poskusa umora s strelom iz bližine v glavo.

Poškodba

Lahka telesna poškodba; krogla je zadela najdebelejši del lobanje in se ustavila ob zatilni kosti, ne da bi jo prebila ali poškodovala možgane.

Telesne bolečine

2.921,05 EUR Akutna in intenzivna pekoča bolečina ob dogodku, srednje hude bolečine – tri (3) tedne zaradi udarca c bok po skoku iz avtomobila; lažje bolečine v rokah zaradi udarca ob padcu, pogosti glavoboli - eno (1) leto po poškodbi, ki so v naslednjih dveh letih izzvenevali, piskanje v glavi – tri (3) tedne, slab sluh.

#### Hospitalizacija

7 dni, operacija na glavi zaradi odstranitve krogle v splošni anesteziji.

#### Ambulantno zdravljenje

Pregled pri otorinolaringologu, 7 pregledov pri psihiatru, ki bodo potrebni še v prihodnje.

#### Nevšečnosti med zdravljenjem

Specialistične preiskave (nevrološka, otorinolaringološka, več travmatoloških, CT glave, RTG slikanja glave, audiogram) in laboratorijske kontrole.

Strah

4.000 EUR Primarni strah – zelo intenziven strah za življenje 15 minut. Sekundarni strah – blažji v tednu hospitalizacije za izid zdravljenja; tri (3) tedne se je bal, da piskanje v glavi ne bo prenehalo. Zelo omejujoč strah je doživljal v sklopu simptomatike posttravmatske stresne motnje in je trajal leto in pol, nakar je izzvenela, vse do kazenskega postopka na sodišču, ko je ponovno oživila. Doživljal je napade intenzivne panike ob dnevnih in nočnih vsiljevanjih dogodka v spomin in predstave, imel je moreče sanje, strah se je sprožal v vseh okoliščinah, ki so spominjale na doživeto (gozd, nepregledno dogajanje za hrbtom, poki, varnostni pas v avtu …); leto in pol je potreboval psihiatrično pomoč, tri (3) mesece je jemal psihoaktivna zdravila.

## Zmanjšanje življenjske aktivnosti

12.000 EUR Oškodovanec je zožil socialne odnose, opustil je športne in rekreativne dejavnosti (nogomet, ne hodi več v gozd). Za eno leto in pol je prenehal je z obiski prireditev, na katerih se je zbrala množica ali neznani ljudje. Opustil je študij, zaprl se je vase, malo je čudaški, o dogodku se ne želi pogovarjati, najraje je sam. Po letu in pol so hude duševne bolečine zaradi ZŽA popustile in se nadaljevale kot srednje hude. Po oceni izvedenca se bodo oškodovančeve življenjske aktivnosti sčasoma povsem obnovile, posttravmatske motnje pa se bo prehodno še pojavljala v določenih okoliščinah; v primeru njihovega daljšega trajanja, je možno, da bo moral ponovno jemati psihoaktivna zdravila.

---

ZOR člen 200, 203